Oueromsendbrief 05 van 2020 – Laerskool D F Malherbe
February 13, 2020 W3bAdmin
Ons gaan op Woensdag, 19 Februarie 2020, individuele foto’s van elke leerling (Graad 1 – Graad 7) by die skool neem, ons gebruik die foto’s om ook ‘n klasfoto saam te stel. Die leerlinge moet asseblief netjies in skooldrag geklee wees. ‘n Pakket van R110 is beskikbaar (1 x A4; 1 x Jumbo; 1 x 15cm x 20cm; 1 x klasfoto; 4x ID foto’s).
VALENTYNSDAG – 14 FEBRUARIE 2020
Ons vier die liefde! Leerlinge kan Vrydag, 14 Februarie 2020, gewone klere aantrek. Neem kennis, alhoewel ons die liefde vier, is dit nog steeds ‘n gewone skooldag.
Skaak o/9: Geluk aan die leerders wat vir die o/9-span gekies is vir 2020.
Die oefentye vir die jaar is vanaf Woensdag, 19 Februarie 2020, om 14:30 – 15:30 in Mev.B. Brits (K52) se klas.
29 Februarie D8-Kampioenskappe (Tydelik)
13 & 14 Maart Gautengkampioenskappe (Tydelik)
*Die Interspan sal, soos in die verlede, gekies word op grond van die atleet se prestasies oor al die byeenkomste waarin hulle deelgeneem het.
AFLOS – 11 FEBRUARIE 2020
Baie geluk aan al die aflosatlete wat Dinsdag, 11 Februarie 2020, deelgeneem het. Almal het baie goed presteer. Die o/10-dogterspan het goud verwerf! DF is trots op julle!
Daar is elke Vrydag van 14:00 – 15:30 kooroefening. Getroue bywoning is van kardinale belang om van die koor ‘n sukses te maak.
Mini-netbaloefening begin Maandag, 17 Februarie 2020. Let asseblief daarop dat o/8-en o/9-dogters se oefentye verander het. Oefentye is soos volg;
o/7 : Maandae, Dinsdae en Donderdae.
o/8 : Maandae, Woensdae en Donderdae.
o/9 : Maandae, Woensdae en Donderdae.
Rugbyoefening begin Maandag, 17 Februarie 2020, vir die nie-atlete. Oefentye is soos volg;
o/9 – o/11 : 14:00 – 15:00
o/13 : Afrigters sal tye aan spelers deurgee.
Ons vra ons ouers se samewerking in hierdie verband om nie “vergete items” vir u kind tydens skoolure te bring nie. Ons wil graag die leerders help om verantwoordelikheid aan te leer en self-dissipline toe te pas. Dit is ook steurend vir die onderwysers om tydens klas onderbreek te word vir u kind om die items te kom afhaal. Daarom vra ons dat u kind asseblief sy/haar tas in die aand sal pak vir die volgende dag en seker maak hulle het alles wat hulle nodig het vir die dag soos bv. kos vir pouse, koeldrank, boeke, take, ensovoorts.
Waarom altyd wag op resultate as ons ander gehelp het? Is die vermoë om te help nie reeds ‘n voorreg nie? ~Stella Seyffert~